CELEX: C2005/193/02
Language: el
Date: 2005-08-06 00:00:00
Title: Απόφαση του Δικαστηρίου (τρίτο τμήμα), της 16ης Ιουνίου 2004, στην υπόθεση C-124/02: Ευρωπαϊκό Κοινοβούλιο κατά AIG Europe (Ρήτρα διαιτησίας — Ασφαλιστικές συμβάσεις — Καταγγελία λόγω επιτάσεως του ασφαλιζομένου κινδύνου — Πταισματική καταγγελία — Συμβατική ευθύνη — Αποζημίωση)

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/2
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 16ης Ιουνίου 2004
   στην υπόθεση C-124/02: Ευρωπαϊκό Κοινοβούλιο κατά AIG Europe (1)
   
   (Ρήτρα διαιτησίας - Ασφαλιστικές συμβάσεις - Καταγγελία λόγω επιτάσεως του ασφαλιζομένου κινδύνου - Πταισματική καταγγελία - Συμβατική ευθύνη - Αποζημίωση)
   (2005/C 193/02)
   Γλώσσα διαδικασίας: η γαλλική
   Στην υπόθεση C-124/02 με αντικείμενο αγωγή δυνάμει του άρθρου 238 ΕΚ, που ασκήθηκε στις 5 Απριλίου 2002, Ευρωπαϊκό Κοινοβούλιο (εκπρόσωποι: D. Petersheim, O. Caisou-Rousseau και M. Ecker) κατά AIG Europe (δικηγόροι: J.-L. Fagnart και L. Vael), το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, R. Schintgen (εισηγητή) και K. Schiemann, δικαστές, γενικός εισαγγελέας: M. P. Léger, γραμματέας: M. Múgica Arzamendi, κύρια διοικητική υπάλληλος, εξέδωσε στις 16 Ιουνίου 2005 απόφαση της οποίας το διατακτικό έχει ως εξής:
   
               1.
            
            
               Η καταγγελία των ασφαλιστικών καλύψεων της συμβάσεως με αριθ. 5.013.347 που κοινοποίησε η AIG Europe στο Ευρωπαϊκό Κοινοβούλιο στις 8 Οκτωβρίου και στις 5 Νοεμβρίου 2001 συνιστά πταισματική καταγγελία της συμβάσεως αυτής.
            
         
               2.
            
            
               Καταδικάζει την AIG Europe να αποκαταστήσει τη ζημία που προκλήθηκε στο Κοινοβούλιο λόγω της πταισματικής αυτής καταγγελίας της συμβάσεως 5.013.347.
            
         
               3.
            
            
               Το ποσό που οφείλει η AIG Europe προς αποκατάσταση της ζημίας που προκλήθηκε στο Ευρωπαϊκό Κοινοβούλιο για το έτος 2001 πρέπει να υπολογιστεί πολλαπλασιάζοντας, αφενός, το ποσό των 205 131,75 ευρώ επί το ποσοστό των ασφαλίστρων που εισέπραξε η AIG Europe επί του συνολικού ποσού των ασφαλίστρων που όφειλε το Ευρωπαϊκό Κοινοβούλιο στους τέσσερις συνασφαλιστές και, αφετέρου, το ποσό των 178 453,01 ευρώ επί το ίδιο αυτό ποσοστό. Από τα ως άνω καθορισθέντα γινόμενα πρέπει να αφαιρεθεί το ποσό που το όργανο αυτό κατέβαλε ή θα όφειλε να καταβάλει στην AIG Europe στο πλαίσιο της ασφαλιστικής καλύψεως «εργασιακές συγκρούσεις — τρομοκρατικές επιθέσεις» για τα πράγματά του που βρίσκονται στο Βέλγιο και στο Λουξεμβούργο για την περίοδο από 5 Νοεμβρίου έως 31 Δεκεμβρίου 2001 και στο πλαίσιο του συνόλου των ασφαλιστικών καλύψεων για τα πράγματά του που βρίσκονται στη Γαλλία για την περίοδο από 16 Νοεμβρίου έως 31 Δεκεμβρίου 2001.
            
         
               4.
            
            
               Το ποσό που οφείλει η AIG Europe προς αποκατάσταση της ζημίας που προκλήθηκε στο Ευρωπαϊκό Κοινοβούλιο για το έτος 2002 πρέπει να υπολογιστεί πολλαπλασιάζοντας το ποσό των 389 291,73 ευρώ επί το ποσοστό των ασφαλίστρων που θα είχε εισπράξει η AIG Europe επί του συνολικού ποσού των ασφαλίστρων που θα είχε καταβάλει το Ευρωπαϊκό Κοινοβούλιο στους τέσσερις συνασφαλιστές για το 2002 και αφαιρώντας από το ως άνω καθορισθέν ποσό το ποσό που το όργανο αυτό θα όφειλε να καταβάλει στην AIG Europe για την κάλυψη των πραγμάτων του που βρίσκονται στη Γαλλία κατά του συνόλου των υλικών ζημιών για το 2002.
            
         
               5.
            
            
               Τα ποσά που οφείλει στο Ευρωπαϊκό Κοινοβούλιο η AIG Europe πρέπει να καταβληθούν εντόκως από τις 4 Απριλίου 2002 με το νόμιμο επιτόκιο.
            
         
               6.
            
            
               Καταδικάζει την AIG Europe στα δικαστικά έξοδα.
            
         
      (1)  ΕΕ C 144 της 15/6/2002.